Deg tesleḍt-a nefren ad d-nɛeddi i yal aḍris i yura Belɛid At Ɛli, ad d-nezwir akken myezwaren deg uḥric « Timucuha ». Ihi, deg « tmacahut n uwaɣzeniw », amsawal deg waṭas n tikkal yessekcem-d iman-is deg tsiwelt n teḥkayt, yefka-d tamuɣli-s ɣef kra n temsal. Deg umedya, amsawal yefka-d ṛṛay-is ɣef tarwa n sselṭan, ilaq ad ilin cebḥen, fehmen, …axaṭer yextar-iten Rebbi ad fazen gar medden. Rnu ɣer waya, imi d Rebbi i asen-yefkan ur ilaq ara ɣef lɛebd ad yasem seg-sen, neɣ ma ulac ha-t-an yekfer. Tikkest i d-yemmalen awennit-a d ta : « Nekk ad d-iniɣ arraw n Ṣṣelṭan ixleq-iten Rebbi seg akal yeɛzel ɣer ṭṭerf ala i nutni, yerna d lḥeqq akken i ilaq. Nekk a win i icban yettɣid-iyi lḥal mi ara d- d-afeɣ dderya lmluka ? lmuluk cemten, mi ara tettwaxdem lḥaǧa awfan ad tennekmal. Win ara yasmen di lxelq i wumi ara tent-id-yesdukkel